Subject: FW: Küsimus sotsiaalministri määruse nr 41 rakendamise kohta täienduskoolitustes
From: "Info - SOM" <[email-masked]>
To: "Info - SOM" <[email-masked]>
Date: Mon, 27 Apr 2026 12:16:52 +0300

From: Lovely Academy Estonia <[email-masked] 
<mailto:[email-masked]> >
Sent: Monday, April 27, 2026 9:33 AM
To: Gerlin Lõhmus - SOM <[email-masked] <mailto:[email-masked]> >
Subject: Küsimus sotsiaalministri määruse nr 41 rakendamise kohta 
täienduskoolitustes

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Gerlin Lõhmus,

Pöördun Teie poole seoses täiskasvanute täienduskoolituste korraldamise ja 
sotsiaalministri määruse nr 41 "Nõuded ilu- ja isikuteenuste osutamisele" 
rakendamisega praktikas.

Meie koolituskeskus viib läbi:

*	baaskoolitusi algajatele;
*	täienduskoolitusi tegutsevatele meistritele (nt ripsmete 
volüümipikendused);
*	eraldiseisvat kursust „Hügieen ja ohutus“, mis katab kõik määruses nõutud 
teadmised ja oskused.

Baaskoolitustesse on hügieeni ja ohutuse plokk juba integreeritud ja see 
jääb nii ka edaspidi. Meie küsimus puudutab aga täienduskoolitusi.

Praktikas tekib sageli olukord, kus õppija on juba läbinud eraldiseisva 
hügieeni- ja ohutuskursuse ning tuleb seejärel meile erialasele 
täiendkoolitusele. Sellisel juhul suur osa infost lihtsalt dubleerib juba 
õpitut.

Seoses sellega palume selgitust:

1.	Kas vastavalt määrusele nr 41 on nõutav integreerida kõik § 7 loetletud 
hügieeni- ja ohutusvaldkonnad ka tegutsevatele meistritele mõeldud 
erialastesse täienduskoolitustesse?
2.	Kas on lubatud korraldada täienduskoolitusi nii, et täismahus hügieeni- 
ja ohutuse plokk ei kuulu antud kursuse õppekavasse, vaid õppijale 
selgitatakse, et tal peavad olema eraldi tõendatud teadmised (omandatud kas 
meie või mõne teise koolitaja juures)?
3.	Kas on piisav, kui täienduskoolituse õppekava sisaldab:

*	ainult erialast sisu (tehnika, modelleerimine jne);
*	ohutuse plokki konkreetselt antud protseduuri kontekstis (nt 
vastunäidustused, allergilised reaktsioonid, töö tsüanoakrülaatliimiga, 
instrumentide dekontaminatsioon);
*	õppija teavitamist kohustuslikest hügieeninõuetest ja dokumentidest (nt 
biotsiidide kasutamine, ohutuskaardid)?

4.	Kas koolituskeskus võib sellisel juhul käsitleda hügieeni- ja 
ohutusalaseid teadmisi mitte täienduskoolituse kohustusliku osana, vaid 
eraldiseisva kohustusliku kompetentsina, mis peab olema tõendatud eraldi 
õppega?

Meie eesmärk on vältida õppijate jaoks liigset info dubleerimist, järgides 
samal ajal täielikult kehtivaid seadusandlikke nõudeid.

Ette tänades ja vastust ootama jäädes

Olena Obukhova

Vanem ripsmepikenduste koolitaja

Lovely Academy OÜ